حب الشباب
- شنو هو حب الشباب؟
- شنو اسباب حب الشباب؟
- شنو علاج حب الشباب؟
- شنو أهم الطرق للوقاية من حب الشباب؟
شنو هو حب الشباب؟
هو عبارة عن انسداد بمسامات البشرة بسبب تجمع زيوت بالبشرة وتراكم خلايا الجلد الميت فتظهر على شكل التهاب صغير على البشرة يصيب كل الاعمار بس بالاخص المراهقين وحب الشباب حالة مزعجة جدا لان علاجها يحتاج فترة طويلة واذا معالجناها صح ممكن تترك اثر بس خل نشوف شنو اهم الاسباب واهم الطرق للوقاية والعلاج منها
شنو اسباب حب الشباب؟
- البشرة الدهنية الي تفرز دهون زيادة ما يتم التخلص منها فتتحول إلى حبوب
- حب الشباب يطلع على البشرة نتيجة لانسداد المسام عن طريق انو المسامات تكون مليانة بمادة دهنية مهمتها بالجسم تزييت الجسم والشعر بعد ما تتراكم داخل البشرة وخارجها تظهر على شكل حبوب برأس ابيض على البشرة
- التغييرات الهرمونية تلعب دور كلش مهم وية حب الشباب مثلا بعمر المراهقة لمن الجسم يفرز دهون بطريقة اكثر من الطبيعي للاناث والذكور طبعا, أما للنساء فقبل يوم او يومين من الدورة الشهرية
- اذا كانت البشرة تتعرض بشكل مباشر الى مواد دهنية او مواد لمستحضرات تجميلية غير موثوقة
- احتكاك او ضغط على الجلد نتيجة استعمال الموبايل بدون تعقيمة لمدة طويلة
شنو علاج حب الشباب؟
تنظيف البشرة عن طريق أجهزة الهيدرافيشل
علاج بالليزر
اتباع روتين منتظم (غسول,مقشر ناعم,مرطب,سيروم,واقي شمس,إزالة المكياج قبل النوم,الإكثار من شرب المياه وندخل الخضار والفواكه لنظامنا الغذائي)
شنو أهم الطرق للوقاية من حب الشباب؟
- غسل المناطق الي ممكن تتعرض لحب الشباب مرتين يوميًّا.
- استعمال منتجات مضادة لحب الشباب نكدر نستعملها بدون وصفة طبية، حتى نتجنب ظهور حب الشباب مثل التونر.
- تجنبي استعمال مساحيق التجميل بكثرة وبدون ازالة قبل النوم وخصوصا اذا كانت منتجات مو اصلية.
- ارتداء ملابس واسعة غير ملتصقة بالجلد.
- اهم شي الاستحمام ورة منتعرض لجهد يخلينا نتعرق مثل الرياضة او التنظيف.
وبالنهاية اذا كانت عندج حبوب فهذا الشي صح مزعج بس ماكو شي ما الة حل وعلاج واحنا فريق وندر بيوتيز دائما مستعدين حتى نساعدج تتخلصين من هاي الحبوب تواصلي ويانة حتى ننصحج باحسن الحلول لكل المشاكل الي تعانين منها 3>